PMIndiaData/PMIndiaSum huggingface dataset:
মন্ত্রীমন্দলনা নেস্নেল আয়ুশ মিশন্দা আয়ুশ্মান ভারতকী শরুক অমা ওইনা আয়ুশ হেল্থ অমসুং ৱেলনেস সেন্তরশিং য়াওহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেস্নেল আয়ুশ মিশন্দা আয়ুশ্মান ভারতকী শরুক অমা ওইনা আয়ুশ হেল্থ অমসুং ৱেলনেস সেন্তরশিং য়াওহনবদা অয়াবা পীখ্রে। প্রপোজেল অসিনা আয়ুশ হেল্থ অমসুং ৱেলনেস সেন্তরশিংগী ওপরেস্নেলাইজেসনগীদমক চহি মঙাগী মতমগী ওইনা শেনবা চহী ২০১৯-২০দগী ২০২৩-২৪ ফাওবগী মনুংদা লুপা কোতি ৩৩৯৯.৩৫ (কেন্দ্রগী শেয়র ওইনা লুপা কোতি ২২০৯.৫৮ অমসুং রাজ্যগী শেয়র ওইনা লুপা কোতি ১১৮৯.৭৭) চাদিং তৌগদৌরি। নেস্নেল আয়ুশ মিশনগী মখাদা আয়ুশ হেল্থ অমসুং ৱেলনেস সেন্তরশিংগী ওপরেস্নেলাইজেসন্না মখাগী পান্দমশিং অসি ফংবা ঙমগনি: a. হৌজিক লৈরিবা পব্লিক হেল্থ কেয়র সিস্তেমগা লোয়ননা পুন্সিন্দুনা প্রিভেন্তিব, ক্যুরেতিব, রিহেবিলিতেতিব অমসুং পেলিয়েতিব হেল্থকেয়রদা মীৎয়েং থমদুনা আয়ুশ প্রিন্সিপলস অমসুং প্রেক্তিসশিংদা য়ুম্ফম ওইবা হোলিস্তিক ৱেলনেস মোদেল অমা লিংখৎপা। b. আয়ুশ সর্বিসশিং ফংহন্দুনা দরকার ওইবা মীওইশিংবু ইনফোর্ম চোইস ফংহনবা। c. আয়ুশ সর্বিসশিংদা লাইফস্তাইল, য়োগ, মেদিসিনেল প্লান্তকী মতাংদা কম্ম্যুনিতী এৱ্যার্নেস মনুং চলহনবা অমসুং আয়ুশ সিস্তেমগী পাঙ্গল শক্তিগী মতুং ইন্না খনগৎলবা কন্দিসনগীদমক হিদাক-লাংথকশিং ফংহনবা। আয়ুশ মন্ত্রালয়না রাজ্যশিং অমসুং য়ুনিয়ন তেরিতোরীশিং, হকশেল অমদি য়াইফ-য়ুম্বাল মন্ত্রালয় অমসুং অতোপ্পা মরী লৈনবা মন্ত্রালয়শিংগা লোয়ননা লৈবাক্কী তোঙান-তোঙানবা মফমশিংদা লৈরিবা আয়ুশ হেল্থ অমসুং ৱেলনেস সেন্তর ১২,৫০০গী ওপরেস্নেলাইজেসনগীদমক মখাগী মোদেল অসি অসি প্রপোজ তৌরি: i. হৌজিক লৈরিবা আয়ুশ দিস্পেন্সরীশিং অপগ্রেদ তৌবা (চাউরাক্না ১০,০০০) ii. হৌজিক লৈরিবা সব হেল্থ সেন্তরশিং অপগ্রেদ তৌবা (চাউরাক্না ২,৫০০) কান্নবশিং: • অহোংবা ত্রিৎমেন্তকীদমক য়ুনিবর্সেল হেল্থ কোবরেজ ফংনবা এক্সেসিবিলিতী হেঙ্গৎপা • সেকেন্দরী অমসুং তর্সরী হেল্থ কেয়র ফেসিলিতীশিংদা পোৎলুম হন্থবা • “সেল্ফ-কেয়র” মোদেলনা মরম ওইদুনা অহেনবা চাদিং হন্থবা • নীতি আয়োগকী য়াথং মতুং ইন্না এস.দি.জি. ৩ ইম্প্লিমেন্ত তৌবদা আয়ুশ পুন্সিনবা • পান্দম থম্লিবা মফমশিংদা হোলিস্তিক ৱেলনেস মোদেল চৎনবা য়াহনবা য়ুম্ফম: নেস্নেল হেল্থ পোলিসী ২০১৭দা আয়ুশ সিস্তেমশিং (আয়ুর্বেদ, যোগ অমসুং নচরপেথী, য়ুনানি, সিদ্ধা, সো-রিগপা অমসুং হোমিওপেথী)গী ওইথোকপা য়াবশিংবু মপুং ফানা য়েংশিংনবগী প্লুরেলিস্তিক সিস্তেমগী মরুওইবা ইচেলদা পুরক্নবা ৱাফম য়াওরি। ভারত সরকারনা ২০১৮গী ফেব্রুৱারীদা কমপ্রিহেন্সিব প্রাইমরী হেল্থ কেয়র ফংহন্নবা হৌজিক লৈরিবা সব হেল্থ সেন্তর অমসুং প্রাইমরী হেল্থ সেন্তরশিং ত্রান্সফোর্ম তৌদুনা হেল্থ অমসুং ৱেলনেস সেন্তর লাখ ১.৫ শেমগৎনবা ৱারেপ লৌখি। মসিগী মতুংদা মসিমসু ৱারেপ লৌখি মদুদি আয়ুশ মন্ত্রালয়না অপুনবা সব-হেল্থ সেন্তরগী চাদা ১০বু আয়ুশ্মান ভারতকী মখাদা হেল্থ অমসুং ৱেলনেস সেন্তরগী মওংদা ওপরেস্নেলাইজ তৌগনি মদুগী মশিংনা ১২,৫০০ ওইগনি।
আন্ধ্রা প্রদেসতা সেন্ত্রেল ত্রাইবেল য়ুনিভর্সিতী লিংখৎনবা সেন্ত্রেল য়ুনিভর্সিতী এক্ত, ২০০৯ শেমদোকপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা আন্ধ্রা প্রদেস্তা সেন্ত্রেল ত্রাইবেল য়ুনিভর্সিতী অমা লিংখৎপা য়ারে। “সেন্ত্রেল ত্রাইবেল য়ুনিভর্সিতী ওফ আন্ধ্রা প্রদেস” অদু আন্ধ্রা প্রদেস রিওর্গনাইজেসন এক্ত, ২০১৪(নম্বর ৬, ২০১৪গী )গী মখাদা বিজিয়ানগারম জিলাগী রেল্লী খুঙ্গংদা লিংখৎকদবনি। সেন্ত্রেল ত্রাইবেল য়ুনিভর্সিতী অসি লিংখৎনবা অহানবগী এক্সপেন্দিচর ওইনা লুপা ক্রোর ৪২০ পীবা মন্ত্রীমন্দলনা য়ারে ।
প্রধান মন্ত্রীনা খ্বাইদগী লুম্বা ভেহিকল এল.ভি.এম.৩ মাইপাক্না লোঞ্চ তৌখিবদা এন.এস.আই.এল, ইন-স্পেস অমসুং ইসরোবু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা খ্বাইদগী লুম্বা ভেহিকল এল.ভি.এম.৩ মাইপাক্না লোঞ্চ তৌখিবদা ইন্দিয়ন স্পেস এজেন্সীশিং/ওর্গনাইজেসনশিং হায়বদি এন.এস.আই.এল, ইন-স্পেস অমসুং ইসরোবু থাগৎপা ফোঙদোকখ্রে। প্রধান মন্ত্রীনা ত্বিত তৌখি; “গ্লোবেল কন্নেক্তিবিতীগী ৱানৱেব সেতলাইৎ ৩৬ য়াওবা ঐখোয়গী খ্বাইদগী লুম্বা ভেহিকল এল.ভি.এম.৩ মাইপাক্না লোঞ্চ তৌখিবগীদমক @NSIL_India @INSPACeIND @ISROবু থাগৎচরি। এল.ভি.এম.৩না আত্মানির্ভরতাগী খুদম ওইরি অমসুং গ্লোবেল কম্মর্সিএল লোঞ্চ সর্ভিস মার্কেৎতা ভারতকী কম্পিতিতিব এদজ হেনগৎহল্লি।”
প্রধান মন্ত্রীনা মহারাস্ত্রগী শীর্দীদা চৎখ্রে, শ্রী সাইবাবাগী সেন্তিনরী থৌরম লোইশিনবদা শরুক য়াখ্রে; মীয়ামদা ৱা ঙাংখ্রে

ঙসি প্রধান মন্ত্রী নরেন্দ্র মোদীনা মহারাস্ত্রগী শীর্দীদা চৎখ্রে। মীয়ামগী মীফম অমদা মহাক্না, শ্রী সাইবাবা সংস্থান ত্রস্তনা পায়খৎপা চাউখৎ-থৌরাংগী থবকশিং উরেপ-উয়ুং তম্নবা প্লেগ মাইখুম হাংদোকখি। শ্রী সাইবাবা সমাধীগী চহি ১০০সুবা থৌরমগী শরুক অমা ওইনা সিলভরগী কোইন অমসু ফোংখি। মহারাস্ত্রগী প্রধান মন্ত্রী অৱাস য়োজনা-গ্রামীনগী কান্নবা ফংলবশিংদা প্রধান মন্ত্রী নরেন্দ্র মোদীনা য়ুমগী শোশিং শীন্নখি। মহারাস্ত্রগী তোঙান-তোঙানবা জিলাশিং হায়বদি সাতারা, লাতুর, নানদুবার, অম্রাবতী, থানে, সোলাপুর, নাগপুরগী কান্নবা ফংলবশিংগা মহাক্কা ভিদিও কনফরেন্সিংগী খুৎথাংদা ৱারী শানখি। নুপীনা অয়াম্বা ওইবা কান্নবা ফংলবশিং অদুনা মখোয়গী অফবা অনৌবা য়ুমশিং ফংবগী, ইরাই লাইনা লোন ফংবগী অমসুং পি এম এ ৱাই-জি স্কিমদা শেঞ্জা-থুমজা লৈতবগীদমক প্রধান মন্ত্রীবু থাগৎখি। তুংদা প্রধান মন্ত্রীনা মীয়ামদা ৱা ঙাংখি। থৌরম অদুদা প্রধান মন্ত্রীনা ভারতকী মীয়ামদা দসেরাগী য়াইফ-পাউজেল পীখি। মহাক্না হায়খি, শেংলবা দসেরাগী কুম্মৈ মনুংদা মীয়ামগী মরক্তা লৈবা অসিদা মঙোন্দা লৈবাক্কী য়াইফনবা থবক তৌনীংবগী থৌনা হাপখি। শ্রী সাইবাবানা খুন্নাইগী য়াইফনবা তৌরম্বা থবকশিং নীংশিংলদুনা মহাক্না হায়খি, মহাক্কী পাউতাকশিং অদুনা ঐখোয়দা অপুনবা মপাঙ্গল কনবা খুন্নাই অমা শেমগৎনবা লাইৱা ওইখি। শীর্দী অসি মতম চুপ্পদা মীয়ামগী থবক তৌনবগী মফম অমা ওইদুনা লাক্লি। সাইবাবানা তাকপীরম্বা লম্বী অদুদা শ্রী সাইবাবা সংস্থান ত্রস্তনা তুং ইন্নবা অসিদা মহাক্না হরাওবা ফোঙদোকখি। এজুকেসন অমসুং স্প্রিচুয়েল ওইবা পাউতাকশিংনা খুন্নাই অসি অওনবা পুরক্নবা ত্রস্তনা পায়খৎলিবা থবকশিং মহাক্না থাগৎখি। দসেরাগী থৌরমদা প্রধান মন্ত্রী অৱাস য়োজনা-গ্রামীনগী মখাদা কান্নবা ফংলবশিংদা অনৌবা য়ুম লাখ ২ হেন্না য়েন্থোকপদা হরাউবা ফোঙদোক্লদুনা প্রধান মন্ত্রীনা হায়খি, মসি লায়রবা মুৎথৎনবগী অচৌবা খোঙথাং অমনি। ২০২২ ফাওবগী মনুংদা মীপুম খুদিংদা য়ুম ফংহন্নবা সরকারনা পায়খৎলিবা থৌরাং অসিগী মতাংদা প্রধান মন্ত্রীনা হায়খি, হৌখিবা চহি মরি অসিদা সরকারনা য়ুম ক্রোর ১.২৫ শারে। শারিবা য়ুমশিং অসি মগুন লৈনবা, শাবতা নত্তনা তোইলেৎ অমা, গ্যাস অমসুং মৈগী কনেক্সন পীরি। মীয়ামদা ৱা ঙাংবদা, লমহাংদা খোঙহামদবা রাজ্য অমা ওইহনবগীদমক প্রধান মন্ত্রীনা মহারাস্ত্রগী মীয়ামবু থাগৎখি। স্বচ্ছ ভারতকী পায়খৎলিবা থবকশিংগীদমক মহাক্না মহারাস্ত্রগী সরকারবুসু থাগৎখি। মসিগী মতাংদা প্রধান মন্ত্রীনা প্রধান মন্ত্রী জন অরোগ্য য়োজনাগী মতাংদা ৱা ঙাংখি অমসুং মহাক্না হায়খি, স্কিম অসিনা হৌজিক ফাওবদা মীওই লাখ ১ হেন্না কান্নবা ফংহনখ্রে। য়োজনা অসিগী মখাদা মতমগা চুনরবা মেদিকেলগী মচাক-মথুমশিং থৌরাং তৌদুনা থম্লে। ইকং নংবা মহারাস্ত্রনা থেংনরিবা খুদোংচাদবশিংগী সরকারনা লৌগৎলিবা থবকশিং প্রধান মন্ত্রীনা পনখি। মহাক্না কৃষি সিঞ্চাই য়োজনা অমসুং ফসল বিমা য়োজনাগী মতাংদা পনখি অমসুং মহারাস্ত্রা সরকারগী জলয়ুক সিবির অভিয়ান অদুবু থাগৎখি। মহারাস্ত্রা সরকারনা পায়খৎলিবা ইথৈ পীনবা লৌখোঙশিং তেংথোকপগী থবকশিংদা মীয়াম্না শরুক য়াবদা মহাক্না থাগৎখি। বি আর অম্বেদকর, জ্যোতিরাও ফুলে অমসুং ছত্রপতি সিবাজীগী পাউতাকশিং নীংশিংলদুনা প্রধান মন্ত্রীনা হায়খি, অপুনবা খুন্নাই অমা শেমগৎনবা লৈবাক্কী মীয়াম্না মখোয়গী অফবা ৱাখল্লোনশিং অমসুং পাউতাকশিং ইনগদবনি। সবকা সাথ সবকা বিকাস অমসুং এক ভারত শ্রেস্থ ভারত অসি ফংনবা মীয়াম্না থবক তৌগদবনি। মমাংদা, প্রধান মন্ত্রীনা শ্রী সাইবাবা সামাধী লাইশঙদা চৎতুনা লাই খুরুমখি। মহাক্না শ্রী সাইবাবা সেন্তিনরী থৌরম লোইশিনবদা শরুক য়াখি।
শ্রী সুনিল জেন্না লৈখিদবদা প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা জর্নালিস্ত শ্রী সুনিল জেন্না লৈখিদরে তাবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “সুনিল জেন অদোম্না ঐখোয়বু য়াম্না থুনা থাদোক্লম্লে। ঐহাক্না অদোমগী কলমশিং পাজনিংদুনা অমদি অদোমগী হিরম কয়াদা মনুং হুৎনা উবা ইচম চম্বা ৱাহৈশিং তাজনিংদুনা লৈহৌরগনি। অদোম্না পুক্নিং থৌগৎপা য়াবা থবক কয়া অমা তুংইননা থম্বিরম্লে। অদোম্না লৈখিদবা অসিনা জর্নালিজম অসি ঙসিদি ইহাং হাংলে। ইমুং-মনুং অমদি মরুপ মপাংশিংগী অৱাবদা শরুক য়াজরি। ওম শান্তি”।
প্রধান মন্ত্রীনা নেপালগী প্রধান মন্ত্রীবু থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা নেপালগী প্রধান মন্ত্রী শ্রী কে.পি. শর্ম ওলিবু কোবিদ-১৯ ইমার্জেন্সী ফন্দদা কন্ত্রিব্যুৎ তৌনবা মহাক্না লাউথোকখিবা অদুগীদমক থাগৎপা ফোংদোকখ্রে। প্রধান মন্ত্রীনা হায়খি, “কোবিদ-১৯ ইমার্জেন্সী ফন্দদা এন.পি.আর. কোতি ১০ কন্ত্রিব্যুৎ তৌনবা প্রধান মন্ত্রী কে.পি. শর্ম ওলিনা লাউথোকখিববু থম্মেয় শেংনা থাগৎপা ফোংদোকচরি। মসিনা লাইচৎ অসিগী মায়োক্তা সার্ক লৈবাকশিংনা পুন্না থেংনবগীদমক ওলি জীগী কমিৎমেন্ত অমসুং সপোর্ত অদু মমি তারি।”
মহাশিবরাত্রীনা লাকপদা প্রধান মন্ত্রীনা মীয়ামদা য়াইফ পাওজেল পীখ্রে

মহাশিবরাত্রীগী থৌরম লাকপদা প্রধান মন্ত্রী শ্রী নরেন্দ্র মোদীনা মহাক্কী ওইবা য়াইফ পাওজেল পীখ্রে। প্রধান মন্ত্রীনা হায়খি, “মীপুম খুদিংমকপু মহা শিবরাত্রীগী য়াইফ পাওজেল পীজরি। মহাশিবরাত্রীগী শেংলবা থৌরম্না লাকপদা লৈবাক মীয়াম পুম্নমকপু হন্না-হন্না নুংঙাইবা ফোংদোকচরি। ওং নম: শিবায়”
প্রধান মন্ত্রীনা আই.আই.তি. বোম্বে, আই.আই.তি. দিল্লী অমসুং আই.আই.এস.সি. বেঙ্গালুরুবু ক্যু.এস. ৱার্লদ য়ুনিভর্সিতী রেঙ্কিং ২০২২দা মকোক থোংবা ২০০দা ফম কনবগীদমক থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা আই.আই.তি. বোম্বে, আই.আই.তি. দিল্লী অমসুং আই.আই.এস.সি. বেঙ্গালুরুবু ক্যু.এস. ৱার্লদ য়ুনিভর্সিতী রেঙ্কিং ২০২২দা মকোক থোংবা ২০০গী ফম কনবগীদমক থাগৎপা ফোংদোকখ্রে। ত্বীত অমদা, প্রধান মন্ত্রীনা হায়খি: “@iiscbangalore, @iitbombay অমসুং @iitdelhi দা থাগৎচবা ফোংদোকচরি। ভারতকী য়ুনিভর্সিতীশিং অমসুং ইন্সতিত্যুসনশিং মালেমগী ওইনা খ্বায়দগী অফবা ওইহন্নবা অমসুং নহারোলগী মরক্তা লৈরিবা হৈশিংবশিংদা মতেং পীনবা কন্না হোৎনরি। https://pib.gov.in/PressReleasePage.aspx?PRID=1725638”।
এয়র ফোর্স দেদা পি.এম.না ইন্দিয়ন এয়র ফোর্সকী মফমদা য়াইফ-পাউজেল পীরক্লি

প্রধান মন্ত্রী শ্রী নরেন্দ্র মোদীনা ইন্দিয়ন এয়র ফোর্সকী মেম্বরশিং অমসুং মখোয়গী ইমুং মনুংশিংদা এয়র ফোর্স দেনা লাকপদা য়াইফ পাউজেল পীরক্লি‍। ত্বীত অমদা প্রধান মন্ত্রীনা ফোঙদোকখি; “এয়র ফোর্স দেনা লাকপদা, থৌনা লৈরবা নোংথক্কী লান্মীশিং অমসুং মখোয়গী ইমুং মনুংশিংদা ঐনা য়াইফ-পাউজেল পীজরি‍। নভ: স্পৃশম দীপ্তম হায়রিবা খোল্লাউগী পরিংদা, ইন্দিয়ন এয়র ফোর্সসনা চহি কয়া তোপ তোপ্পা হৈশিংবা উত্তুনা লাক্লি‍। মখোয়না লৈবাকসিবু ঙাক শেন্দুনা লাক্লি অমদি লাংফমগী মদমদা শিংথানিংঙাই ওইরবা মীওইবগী থৌনাসু উৎলি‍।”
প্রধান মন্ত্রীনা সরদার পতেলবু মহাক্কী পুন্য তিথিদা নিংশিংখ্রে

প্রধান মন্ত্রী শ্রী নরেন্দ্র মোদীনা সরদার পতেলবু মহাক্কী পুন্য তিথিদা ইকায় খুম্নবা উৎখ্রে। ত্বীৎ অমদা প্রধান মন্ত্রীনা হায়খি; “সরদার পতেলবু মহাক্কী পুন্য তিথিদা নিংশিংজরি। মহাক্কী মোনুমেন্তেল সর্বিস, মহাক্কী এদমিনিস্ত্রেতিব স্কিলশিং অমসুং ঐখোয়গী জাতি অসিবু পুন্সিন্নবা চোকথবা লৈতনা হোৎনবীরম্বশিং অদুগীদমক ভারতনা মতম পুম্নমক্তা মফমদা তৌবীমল খংবা উৎলগনি। ”
পি.এম.না ৱেতলিফতর, বিকাস থাকুরনা কম্মনৱেল্থ গেমস ২০২২দা সিলভর মেদল লৌরকপা ঙমখিবদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহমদা পাঙথোক্লিবা কম্মনৱেল্থ গেমস ২০২২দা ৱেতলিফতর, বিকাস থাকুরনা সিলভর মেদল লৌরকপদা থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; “সি.দবল্যু.জি.দা হেন্না মাইপাকপা ঙম্লে, হন্দক্তি বিকাস থাকুরনা মরম ওইদুনা ৱেতলিফতিংদা সিলভর অমা ফংবা ঙমখি। মহাক্না স্পোর্তসতা কত্থোকপা অসি শীংথানীংঙাই ওই। মহাক্কী তুংগী পুন্সিদা মাইপাক্নবগীদমক য়াইফ-মঙ্গোল পীজরি।”
ওরিশাগী বারিপরাদা প্রধান মন্ত্রীনা চাউখৎ থৌরাংগী থবকশিং শঙ্গাখ্রে, হৌদোকখ্রে

ঙসি প্রধান মন্ত্রী শ্রী নরেন্দ্র মোদী ওরিশাগী বারিপরীদা চৎখ্রে। মহাক্না রসিকা রে তেম্পল অমসুং হরিপুরগরগী লীরবা লানবনগী এক্সকাভেতেদ স্ত্রকচরগী কঞ্জার্বেসন অমসুং দিবেলপমেন্তগীদমক থবক হৌদোকপগী খুদম ওইনবা দিজিতেল প্লেক মায়খুম হাংদোকখি। নেস্নেল হাইৱে প্রোজেক্ত অহুমগীদমক মহাক্না উরেপ উয়ুং তমখি। মহাক্না আই.ও.সি.এল.গী পরাদিপ–হল্দিয়া–দুর্গাপুর এল.পি.জি. পাইপলাইনগী বালেসোর–হল্দিয়া–দুর্গাপুর সেক্সন জাতিদা খুৎশিন্নখি। মহাক্না বালেসোরদা মল্তি মোদেল লোজিস্তিক পার্ক অমসুং পাসপোর্ত সেবা কেন্দ্র তরুকশু শঙ্গাখি। মহাক্না তাতানগরদগী বদামপহার ফাওবগী অনিশুবা পেসেঞ্জর ত্রেনশু লমথাখি। মীয়াম তিনখিবা অদুদা ৱা ঙাংলদুনা মহাক্না হায়খি মদুদি ঙসি শঙ্গাখিবা নত্রগা উরেপ উয়ুং তমখিবা প্রোজেক্তশিংগী অপুনবা শেনফম অসি লুপা কোতি ৪০০০গী মথক্তনি। কেন্দ্র সকারনা ইনফ্রাস্ত্রকচর দিবেলপমেন্তদা মীৎয়েং থম্লি, মদুনা মীচম প্রজাগী পুন্সিদা ফন্দামেন্তেল ওইবা অহোংবা অমা পুরক্লগনি। বালেসোর–হল্দিয়া–দুর্গাপুর এল.পি.জি. পাইপলাইন্না ত্রান্সপোর্তেসনগী মমল অমসুং মতম হন্থহন্দুনা ওরিশা অমসুং ৱেস্ত বেঙ্গোলগী শরুকশিংদা লায়না এল.পি.জি. ফংহনবা ঙম্লগনি। ২১শুবা চহীচা অসিদা কনেক্তিবিতীগী মরুওইবা অদুদা মহাক্না অকনবা ৱাফম থমখি। রেল কনেক্তিবিতী হেঙ্গৎহনবনা প্রজাশিংগী চৎথোক চৎশিন্দা লাইথোকহল্লগনি অমদি ইন্দস্ত্রীদা মিনরেল রিসোর্সশিং হেন্না ফংবা ঙমহল্লগনি হায়না মহাক্না হায়খি। ইনফ্রাস্ত্রকচর হেঙ্গৎহনবনা মিদল ক্লাস অমদি লৈবাক অসিগী ময়াই ওইরপ্পা ইন্তরপ্রইজশিংদা খ্বাইদগী হেন্না কান্নবা ফংহল্লগনি হায়না প্রধান মন্ত্রীনা ফোংদোকখি। মোদর্ন রোদশিং, লু নানবা ত্রেনশিং অমদি ইকোনোমিকেল এয়ার ত্রাভেলনা মিদল ক্লাসকী পুন্সি মহিং ফগৎহনবদা থৌদাং লৌরি হায়না মহাক্না ফোংদোকখি। পাসপোর্ত লৌবদা প্রজাশিংনা মায়োক্নরিবা অদু হন্থহন্নবা হৌখিবা চহী মরি মখায় অসিদা কেন্দ্র সরকারনা হোৎনরি হায়না প্রধান মন্ত্রীনা ফোংদোকখি। ঙসি শঙ্গাখিবা পাসপোর্ত সেবা কেন্দ্র তরুক অদু মায়কৈ অসিদা চংশিল্লিবা খোংথাং অমনি হায়না মহাক্না ফোংদোকখি। মসিবু মহাক্না ইজ ওফ লিভিংগী মায়কৈদা চংশিল্লিবা অতোপ্পা খোংথাং অমগুম পাওদমখি। প্রধান মন্ত্রীনা হায়খি মদুদি সরকার অসিনা লৈবাক অসিগী ইনাক খুল্লবা কলচরেল হেরিতেজ য়োকখৎনবশু হোৎনরি। যোগ অমদি অয়ুরবেদকী ৱাখল্লোনগা লোয়ননা থাজবা, স্পিরিচুয়েলিতী অমদি পুৱারিগা মরী লৈনবা সাইতশিং এক্তিব ওইনা পব্লিসাইজ অমসুং প্রমোৎ তৌরি হায়না মহাক্না ফোংদোকখি। মসিগা মরী লৈননা মহাক্না রসিকা রে তেম্পল অমসুং হরিপুরগরগী লীরবা লানবনগী এক্সকাভেতেদ স্ত্রকচরগী কঞ্জার্বেসন অমসুং দিবেলপমেন্তগীদমক থবক হৌদোকপগী ৱাফম পনখি। সরকারনা লৌখৎলিবা অসিগুম্লবা খোংথাংনা তুরিজমবু ইনোৎ পীবদা মতেং ওইরি হায়না মহাক্না ফোংদোকখি।
মন্ত্রীমন্দলনা ভারত অমসুং মোরোকোগী মরক্তা মাইনিং অমসুং জিওলোজীগী লমদা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মোরোকোগী মরক্তা মাইনিং অমসুং জিওলোজীগী লমদা তৌনবা য়ানা ৱারোলদা অয়াবা পীখ্রে। য়ানা ৱারোল অসি নই দিল্লীদা ২০১৮গী এপ্রিল ১১দা ইনর্জী মাইন্স অমদি সস্তেনেবল দিবেলপমেন্তকী মোরোকান মিনিস্ত্রী অমসুং ভারত সরকারগী মিনিস্ত্রী ওফ মাইন্সকী মরক্তা খুৎয়েক পীনখি। য়ানা ৱারোল অসিনা ভারত অমসুং মোরোকোগী মরক্তা জিওলোজী অমসুং মাইনিংগী লমদা তেংবাং পীননবা ইন্সতিত্যুস্নেল মেকানিজম অমা ফংহল্লগনি। কোওপরেসন অসিনা লৈবাক অনিমকপু ইকোনোমিক, সোসিয়েল অমদি এনভাইরনমেন্তেলগী লমদা ম্যুচুয়েল্লী বেনিফিৎ ফংহল্লগনি। য়ানা ৱারোল অসিনা ভারত অমসুং মোরোকোগী মরক্তা জিওলোজী অমসুং মাইনিংগী লমদা তেংবাং পীননবা হেঙ্গৎহন্নবা মীৎয়েং থম্লি। কোওপরেসন অসিগী মনুং চল্লিবা এক্তিবিতিশিং অদুদি জিওলোজিকেল ইনফ্রাস্ত্রকচরগী দিবেলপমেন্ত, মাইনিং অমসুং জিওলোজীগী প্রমোসন, ত্রেনিং প্রোগ্রামশিং অমদি জিওলোজিকেল দাতা বেঙ্ক ইস্তাব্লিস তৌবনি।
কার্গিল বিজয় দিবসনা লাকপদা প্রধান মন্ত্রীনা লান্মীশিংদা ইকাই খুম্নবা উৎখ্রে

কার্গিল বিজয় দিবসনা লাকপদা প্রধান মন্ত্রী শ্রী নরেন্দ্র মোদীনা লান্মীশিংগী মফমদা ইকাই খুম্নবা উৎখ্রে। প্রধান মন্ত্রীনা হায়খি, “কার্গিল বিজয় দিবসনা লাকপদা, ওপরেসন বিজয়গী মতমদা লৈবাক অসিগীদমক শিন্থা পাংথোকখিবশিং অদুগী মফমদা তৌবীমল খঙলবা লৈবাক অসিনা ইকাই খুম্নবা উৎচরি। ঐখোয়গী থৌনা ফরবা লান্মীশিংনা ভারতপু ঙাক শেন্দুনা থমখি অমদি শান্তিগী ফিভম থুগায়নবা হোৎনরকখিবা মখোয়শিং অদুদা মতিক চাবা পাউখুম পীখি।”
প্রধান মন্ত্রীনা লুচিংদুনা ওপরেসন গঙ্গা য়েংশিনবগী অৱাংবা থাক্কী মীফম ফমখ্রে

প্রধান মন্ত্রী, শ্রী নরেন্দ্র মোদীনা লুচিংদুনা ওপরেসন গঙ্গাগী মখাদা য়ুক্রেন্দা হৌজিক পন্দুনা লৈরিবা ভারত মচাশিংবু পুরক্নবা হোৎনরিবশিংবু য়েংশিন্নবগীদমক্তা অৱাংবা থাক্কী মীফম, ঙসিগী ওইনা মহাক্কী অনিশুবা মীফম ওইরিবা, ফমখ্রে। মফমদুদা লৈবা ভারত মচা খুদিংমক তেক্ত-কায়দনা অমসুং ঙাক-শেন্দুনা শোইদনা লৈহন্নবা হোৎননবগীদমক্তা সরকারগী মেছিনরী খুদিংনা অহিং-নুংথিল নাইদনা হোৎনরি হায়না প্রধান মন্ত্রীনা ফোংদোকখি। প্রধান মন্ত্রীগী অখন্নবা এনভোয় ওইনা মহাক্কী সেনিয়র মন্ত্রী মরিনা তোঙান-তোঙানবা লৈবাকশিংদা চৎলিবা অসিনা ভারত মচাশিংবু লৌথোক্নবা হোৎনরিবশিং অসিবু হেন্না মপাঙ্গল লৈহনগনি হায়না প্রধান মন্ত্রীনা ফোংদোকখি। সরকারনা হীরম অসিদা খ্বাইদগী অহানবা মিৎয়েং থম্লিবা অসিবু থৌওং অসিনা মমি তাহল্লি। য়ুক্রেনগী ঙমখৈদা থোক্লিবা হ্যুমেনিতরিয়নগী ফিভমশিং অসিগা মাইয়োক্নবা ঙম্নবা তেংবাংবগী পোৎলম কয়া য়ুক্রেন্দা থানবা অহানবা কনসাইনমেন্ত অসি হয়েং থাদোকখ্রগনি হায়না প্রধান মন্ত্রীনা ফোংদোকখি। মালেম অসিদি ইমুং অমত্তনি হায়বা ভারতকী মোত্তোনা লমজিংলদুনা, য়ুক্রেন্দা পন্দুনা হৌজিক লৈরিবা অমসুং মতেং পাম্লিবা য়ুম্লোন্নবা অমসুং চাউখৎলক্লিবা লৈবাক্কী মীওইশিংবু ভারতনা তেংবাংগনি হায়না প্রধান মন্ত্রীনা ফোংদোকখি।
প্রধান মন্ত্রীনা জুন ২৩দা বনিজ্যা ভাবন শঙ্গাগনি অমসুং নিরয়াত পোর্তেল হৌদোক্কনি

প্রধান মন্ত্রী শ্রী নরেন্দ্র মোদীনা জুন ২৩, ২০২২গী অয়ুক পুং ১০:৩০ তাবা মতমদা কম্মর্স অমসুং ইন্দস্ত্রি মিনিস্ত্রিগী নৌবা শাবা বিল্দিং ‘বনিজ্যা ভাবন’ শঙ্গাগনি। থৌরম অদুদা প্রধান মন্ত্রীনা অনৌবা পোর্তেল নিরয়াত(নেসনেল ইম্পোর্ত-এক্সপোর্ত রেকোর্দ ফোর ইয়ারলি এনালাইসিস ওফ ত্রেদ) হাংদোক্কনি। পোর্তেল অসি মরী লৈনবা মীওইশিংনা ভারতকী মপান লৈবাক্কী ললোন-ইতিক্কা মরী লৈনবা দরকার ওইবা ই-পাউশিং লৌনবা শেম্বা প্লেতফোর্ম অমনি। থৌরম অদুদা প্রধান মন্ত্রীনা মীয়ামদা ৱা ঙাংগনি। ইন্দিয়া গেৎ ময়াদা শাবা বনিজ্যা ভাবন অসি ইনর্জি লিক্না শীজিন্ননবা অখন্নবা মীৎয়েং থমদুনা শাবা স্মার্দ বিল্দিং অমনি। বিল্দিং অসি মিনিস্ত্রিগী মখাদা লৈবা দিপার্তমেন্ত অনি হায়বদি কম্মর্স দিপার্তমেন্ত অমসুং প্রোমোসন ওফ ইন্দস্ত্রি এন্দ ইন্তরনেল ত্রেদ(দি পি আই আই তি)দিপার্তমেন্তনা অপুনবা অমসুং অনৌবা মতমগা চুনবা ওফিস কমপ্লেক্স ওইনা শীজিন্নগনি।
পি.এম.না সি.আর.পি.এফ. পর্স্নেলদা রাইজিং দেনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা সি.আর.পি.এফ. পর্স্নেলদা রাইজিং দেনা লাকপদা য়াইফ-পাউজেল পীখ্রে। ত্বিৎ অমদা প্রধান মন্ত্রীনা হায়, “থৌনা ফরবা @crpfindiaগী পর্স্নেল পুম্নমক্তা অমদি মখোয়গী ইমুং-মনুংশিংদা ফোর্স অসিগী রাইজিং দেনা লাকপনা য়াইফ-পাউজেল পীজরি। সি.আর.পি.এফ. অসি মখোয়গী মথৌনা-মরিংজেল অমসুং মথৌ মশক খঙবগীদমক খঙনৈ। ভারতকী সেক্যুরিতী এপরেতসতা মখোয়না মরু ওইবা থৌদাং অমা লৌরি। লৈবাক অসিগী অমত্তা ওইবগী শক্তম ঙাকশেনবদা মখোয়না শরুক তমলিবা অসি থাগৎনীংঙাই ওই।”
প্রধান মন্ত্রীনা রাইবারেলিদা চাউখৎ-থৌরাংগী প্রোজেকশিং হৌদোকখ্রে

নোংমগী খোঙচৎতা উত্তর প্রদেসতা চৎখিবা প্রধান মন্ত্রী নরেন্দ্র মোদীনা ঙসি রাই বারেলিদা মোর্দন কোচ ফেক্তরি য়েংখি । মীয়ামগী মীতিন অমদা মহাক্না, ৯০০সুবা কোচ অমসুং হমসাফর রাকে অমা হৌদোকখি । মহাক্না রাই বারেলিদা চাউৎ-থৌরাংগী প্রোজেক কয়া লৈবাক্কী মীয়ামদা কৎথোকখি , হৌদোকখি নৎত্রগা উরেপ-উয়ুং তমখি । থৌরম অদুদা ৱা ঙাংবদা প্রধান মন্ত্রীনা হায়খি, ঙসি লৈবাক্কী মীয়ামদা কৎথোক্লিভবা , হৌদোক্লিবা নৎত্রগা উরেপ-উয়ুং তম্লিবা প্রোজেকশিং অসি লুপা ক্রোর ১০০০ হেনবগীনি । প্রধান মন্ত্রীনা হায়খি, মোর্দন কোচ ফেক্তরি অসিনা নহারোলশিংদা থবক পীরি অমসুং রাই বারেলি অসি মালেমগী ওইনা রেল কোচ শাবগী মফম অমা ওইরগনি । প্রধান মন্ত্রীনা হায়খি, ১৯৭১গী ঙসিগী নুমিৎ অসিদা ভারতকী লান্মীশিংনা তমথিরবা, শাথিবা অমসুং আইন লৈতবগী খুদম ওইরিবা মীওইশিং মাইথিবা পীখি । ঙসি সরকার অসিনা লৈবাক অসিগী লান্মীশিং মপাঙ্গল কনখৎনবা থবক পায়খৎলি অদু মীওই কয়া অমনা ঐখোয়গী আর্মদ ফোর্সশিং মপাঙ্গল কনখৎহনবা পামদে । মহাক্না হায়খি, মীনম্বা ঙাংবশিংনা দিফেন্স মিনিস্ত্রি, এয়রফোর্স আমসুং মপানগী লৈবাক অমদা মরাল শীরি । অরানবা ঙাংলিবশিং অসি অচুম্বা খক্তনা মাইথিবা পীবা ঙমগনি । লৈবাক অসিগী ঙাক-শেনগী ৱাফম লাকপা মতমদা অমসুং আর্মদ ফোর্সশিংগী দরকার ওইবা লাকপা মতমদা , কেন্দ্র সরকার অসিনা লৈবাক্কী য়াইফনবা থবক মাংদা থমগনি । প্রধান মন্ত্রীনা হায়খি, লৌমীশিংগী শেন্থোক হেনগৎনবা কেন্দ্র সরকারনা মাংজৌননা মহৈ-মরোং ২২গী এম এস পি হেনগৎহনখ্রে । মসিগী ৱারেপ অসিনা লৌমীশিংদা লুপা ক্রোর লিশিং ৬০গী অহেনবা শেনফম ফংহল্লগনি । তম্বা ঙমদবা থৌদোকশিংনা মরম ওইদুনা লৌমীশিংগী মহৈ-মরোং মাংহনবদা প্রধান মন্ত্রী ফাসাল বিমা য়োজনানা কান্নবা পীরি । প্রধান মন্ত্রীনা হায়খি, লাইৱা “সবকা সাথ সবকা বিকাস” অসিদা কেন্দ্র সরকারনা অচেৎপা থাজবা থম্লি ।
পর্লিয়ামেন্তকী সেন্ত্রেল হোলদা পাংথোকপা নেস্নেল লেজিস্লেচর্স কনফরেন্সতা প্রধান মন্ত্রীনা ৱা ঙাংখ্রে

পর্লিয়ামেন্তকী সেন্ত্রেল হোলদা পাংথোকপা নেস্নেল লেজিস্লেচর্স কনফরেন্সতা ঙসি প্রধান মন্ত্রী শ্রী নরেন্দ্র মোদীনা ৱা ঙাংখ্রে। প্রধান মন্ত্রীনা হায়খি, “রাজ্য খুদিংমক্তা অকনবা দিব্লপমেন্ত পেরামীতরশিং লৈবা জিলা খরদি অদুমক লৈরি। ঐখোয়না মখোয়দগী তম্বা য়াই অমসুং শোত্থরিবা জিলাশিংদা থবক তৌবা য়াই। কম্পিতেতিব অমসুং কোওপরেতিব ফেদরেলিজমগী স্পিরিৎ অসি লৈবাক্কীদমক্তা য়াম্না ফৈ। প্রজানা শরুক য়াবনা মতম পুম্নমক্তা মতেং ওই। ওফিসিয়েলশিংনা প্রজাগা লোইননা থবক তৌবনা মতমদা অমসুং মখোয়বু দিব্লপমেন্ত প্রোসেসতা শরুক য়াহনবনা ত্রান্সফোর্মেতিব ওইবা মহৈ পুরকই। জিলা অদুনা ইমপ্রুবমেন্ত মথৌ তারিবা লমশিং অদু খন্দোকপা অমসুং মদুদা থবক পায়খৎপা মথৌ তাই। ঐখোয়গী মেনপৱার লৈরি, ঐখোয়গী ওইবা স্কিল অমসুং রিসোর্স লৈজরি। ঐখোয়না মিসন মোদ অমদা থবক তৌদুনা পোজিতিব ওইবা অহোংবা অমা পুরকপা মথৌ তাই। ঐখোয়গী পান্দমদি সোসিয়েল জস্তিসনি। মসিগী লেজিস্লেচর্স কনফরেন্স অসি স্পিকর সুমিত্রা মহাজনগী থাগৎনীংঙাই ওইবা অনৌবা খোংথাংনি। মরুওইবা ৱাফমশিং খন্ননবা তোঙান তোঙানবা রাজ্যশিংদগী লেজিস্লেচরশিং লাক্লিবা অসি অফবা খুদম্নি।”
পি.এম.না ওক্সিজেন মরাং কাইনা ফংহন্নবা ফিবম য়েংশিনখ্রে

প্রধান মন্ত্রী, শ্রী নরেন্দ্র মোদীনা লৈবাক অসিদা মেদিকেল গ্রেদ ওক্সিজেন মরাং কাইনা ফংহন্নবা হেন্না চেকশিন্না য়েংশিনখ্রে। হেলথ, দি.পি.আই.আই.তি., স্তীল, রোদ ত্রান্সপোর্ত অসিনচিংবা অসিগী মিনিস্ত্রীশিংদগী ইনপুৎ কয়া অমা পি.এম.দা পীখি। মিনিস্ত্রী অমসুং স্তেত সরকারশিং পুন্না থবক তৌমিন্নবগী তঙাইফদবা লৈ হায়না পি.এম.না মরুওইবা পীখি। পি.এম. মোদীনা হৌজিক ওইরিবা ওক্সিজেন পীবগী মওং অসি য়াম্না কুপ্না য়েংশিল্লি অমসুং য়াম্না কা হেন্না অৱাবা তারিবা স্তেত ১২ (মহারাস্ত্রা, মধ্য প্রদেশ, গুজরাত, উত্তর প্রদেশ, দিল্লী, ছত্তিসগর, কর্নাতকা, কেরলা, তামিল নাদু, পঞ্জাব, হারিয়ানা অমসুং রাজস্থান) অসিদা লাক্কদৌরিবা নুমিৎ ১৫দা শিজিন্নরগনি। হায়রিবা স্তেতশিং অসিগী দিস্ত্রীক্তকী থাক্কী ওইবা মিংয়ং অমা পি.এম.দা উৎখি। পি.এম.না খঙহনখি মদুদি সেন্তর অমসুং স্তেত অনি অসি তত্তনা পাউ ফাওনরি অমসুং দিমান্দশিং অসি স্তেতশিংদা এপ্রিলগী ২০, ২৫ অমসুং ৩০ য়ৌহন্নবা পারি। লোয়ননা, মেত্রিক তোন ৪,৮৮০, মেত্রিক তোন ৫,৬১৯ অমসুং মেত্রিক তোন ৬,৫৯৩ অসি স্তেত ১২ মখোয়গী প্রোজেক্ত দিমান্দ এপ্রিলগী ২০, ২৫ অমসুং ৩০ মথংশিৎনা য়ৌহন্নবা পীখ্রে। পি.এম.না লৈবাক অসিদা হেনগৎলক্লিবা দিমান্দশিং অসি ফংননবা লৈরিবা পোত্থোকশিংগী মশীংগী মরমদা খঙহনখি। পি.এম.না প্লান্ত খুদিংমক ওক্সিজেনগী পোত্থোক অসি হেনগৎহন্নবা পাওতাক পীরি। মসি অমসু খন্নখ্রে মদুদি স্তীল প্লান্তদা অহেনবা ওক্সিজেন স্তোক অসি মেদিকেলকী শিজিন্নরিবা অসিদা পীবা অসিনি। পি.এম. না ওফিসিএলদা ওক্সিজেন পুবা তেঙ্করশিং অসি লৈবাক শিনবা থুংনা কোম্না অমসুং অয়েৎপা য়াওদনা চৎহন্নবা তকশিল্লি। সরকারনা ইন্তরস্তেতকী ওক্সিজেন পুরিবা তেঙ্করশিং অসি হেন্না কোম্না চৎপা য়ান্নবা পর্মিতকী রেজিস্ত্রেসন অসি কোমথোক্লি। পি.এম.না খঙহনখি মদুদি স্তেত অমসুং ত্রান্সপোর্তরশিংনা মতম পুম্বদা তেঙ্করশিং অসি চৎতুনা অমসুং মরাং কাইনা পংহন্দুনা দিমান্দশিং অসি ফংহনগদবনি। সিলিন্দর হাল্লিবা প্লান্তশিং অসিসু তঙাইফদবা চেকশিন থৌরাংগা লোয়ননা পুং ২৪ থবক তৌবগী অয়াবা পীরি। সরকারনা ইন্দস্ত্রীএল সিলিন্দরশিং অসি অৱাৎপা মতমদা মেদিকেল সিলিন্দর ওইনা শিজিন্নবা অয়াবা পীরি। মসিগা মান্ননা, নাইত্রোজেন অমসুং আর্গোন তেঙ্করশিং অসিসু অৱাৎপা লৈরকপা মতমদা ওক্সিজেন সিলিন্দর ওন্থোকপা অয়াবা পীরি। ওফিসরশিংনা মেদিকেল গ্রেদ ওক্সিজেন পুশিল্লকপা অসিদা হোৎনরিবা অসিগী মরমদা পি.এম.দা খঙহনগনি।
অৱাং নোংপোক অসি লৈবাক অসিদা অচৌবা গ্রোথ ইঞ্জিন অমা ওইরক্লে হায়না প্রধান মন্ত্রীনা হায়খ্রে

প্রধান মন্ত্রীনা লোক সভাদা রাস্ত্রপতিগী ৱারোলগী মোসন ওফ থেঙ্কসতা মহাক্কী পাউখুমদা হায়খ্রে মদুদি অৱাং নোংপোক অসি মীরাইবীরবা লমদম অমা ওইদ্রে। সেক্তর কয়াদা সরকারগী থবকশিং পায়খৎলিবা অদুনা ঙসিদি অৱাং নোংপোক অসি লৈবাক অসিদা অচৌবা গ্রোথ ইঞ্জিন অমা ওইরক্লে হায়না মহাক্না হায়খি। মহাক্না হায়খি, “অৱাং নোংপোক্তা লৈরিবা মীওইশিংনা হৌজিক্তি দিল্লী অসি থাপ্না লৈ হায়বা ফাওদ্রে। হৌজিক্তি মখোয়গী থোংজিলদা সরকার লৈরে। ঐখোয়গী মিনিস্তরশিং অমসুং ওফিসিয়েলশিংনা চাং নাইনা রিজন অসিদা চৎলি।” মহাক্কী সরকারনা রিজন অসিগী দিবেলপমেন্তকীদমক ইলেক্ত্রিসিতী ফংহনবা, রেলৱে কনেক্তিবিতী, মবাইল কনেক্তিবিতী অমসুং তোঙান তোঙানবা অতোপ্পা এস্পেক্তশিংদা থবক তৌরি হায়না প্রধান মন্ত্রীনা হায়খি। হন্দক্তা খুৎয়েক পীনখিবা বোরো একোর্দকী মতাংদা ফোংদোক্লদুনা প্রধান মন্ত্রীনা হায়খি মদুদি দিকেদ কয়া কুইরবা ক্রাইসিস রিজোল্ব তৌনবগীদমক পুকচেল শেংনা হোৎনবগা লোয়ননা স্তেকহোল্দর পুম্নমকপু অমত্তা ওইনা পুরক্তুনা পাংথোকখি। প্রধান মন্ত্রীনা হায়খি মদুদি ইশু অসি য়ৈথোক্তুনা থমলম্বনা মরম ওইদুনা দিকেদ কয়া কুইরবা তংদু লৈতাদবা অদুদা য়ামদ্রবদা মীওই ৪০০০০ হেন্না শিখ্রে। মহাক্না হায়খি, “অদুম ওইনমক হন্দক্তি ঐখোয়না স্তেকহোল্দর পুম্নমক অমত্তা ওইনা পুরক্লে অমসুং একোর্দ অসিনা ময়েক শেংহল্লে মদুদি ক্রাইসিসকী পন্দুনা লৈবা ইশু অমত্তা লৈত্রে।”
প্রধান মন্ত্রীনা কে.এস.আর. বেঙ্গলুরু স্তেসন্দা প্লাস্তিক অমসুং পেত বোত্তলশিংদগী শেম্বা স্কল্পচরগীদমক রেলৱেবু শীংথাখ্রে

প্রধান মন্ত্রীনা খা নোংচুপ রেলৱেবু কে.এস.আর. বেঙ্গলুরু স্তেসন্দা প্লাস্তিক অমসুং পেত বোত্তলশিংদগী শেম্বা স্কল্পচরগীদমক শীংথাখ্রে। মখোয়গী ত্বীৎ পল্লদুনা প্রধান মন্ত্রীনা ত্বীৎ তৌখি; "অসিগুম্বা থবকশিং অসি ইন্নোভেতিব ওইবা অমসুং শীংথানিংঙাই ওইবতা নত্তনা খ্বাইদগী মরুওইরিবসি মসিনা ঐখোয়দা ঐখোয়গী অকোইবশিং অমসুং মীয়ামগী ওইবা মফমশিংবু লূ-নান্না থম্নবগী তঙাইফদবা তৌদবা য়াদ্রবা ইথৌদাংবু নীংশিংহল্লি।"
পি.এম.না কুৎচীগী অনৌবা চহী হৌবা নুমিৎ, অশাধী বিজগা মরী লৈননা মীয়ামদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা কুৎচীগী অনৌবা চহী হৌবা নুমিৎ, অশাধী বিজগা মরী লৈননা মীয়ামদা য়াইফ-পাউজেল পীখ্রে। প্রধান মন্ত্রীনা হায়, “অশাধী বিজগী নুংঙাইরবা নুমিৎ অসিদা কুৎচীগী খুন্নাইদা য়াইফ-পাউজেল পীজরি। খুন্নাই অসি মখোয়গী নাৎ অমসুং মথৌনাগীদমক মমিং চৎলি। লাক্লিবা চহি অসি হরাও-নুংঙাইবা অমসুং হকচাং ফবনা থল্লসনু হায়না ঐহাক্না ঈশ্বরদা খুরুজরি।”